laion/Wikipedia-Exotic huggingface dataset:
Everyone's Getting Involved: A Tribute to Talking Heads' Stop Making Sense

Everyone's Getting Involved: A Tribute to Talking Heads' Stop Making Sense הוא אלבום מחווה ללהקת רוק אמריקאית Talking Heads. האלבום יצא לאור ב-17 במאי 2024, על ידי חברת התקליטים A24. זהו אלבום מחווה לסרט המופע שלהם משנת 1984, אשר ביים ג'ונתן דמי, "Stop Making Sense", ואלבום ההופעה החיה באותו השם. אלבום המחווה, שנעשה לרגל חגיגות ה-40 של הסרט והאלבום, כולל עטיפות של שש עשרה הרצועות של Stop Making Sense בביצוע של מוזיקאים כוללמיילי סיירוס, לורד ופאראמור. האלבום Everyone's Getting Involved: A Tribute to Talking Heads' Stop Making Sense באתר ספוטיפיי האלבום Everyone's Getting Involved: A Tribute to Talking Heads' Stop Making Sense באתר אפל מיוזיק Redfern, Mark (31 בינואר 2024). "Paramore Cover "Burning Down the House" From a New Talking Heads Tribute Album". Under the Radar. ארכיון מ-5 במאי 2024. נבדק ב-5 במאי 2024. {{cite news}}: (עזרה)
בנדר

האם התכוונתם ל... אישים: בנדר אבן סולטאן – נסיך סעודי ששימש כשגריר סעודיה בארצות הברית אריק בנדר – כתב בעיתון מעריב דראגן בנדר – כדורסלן קרואטי לוי יצחק בנדר – ממנהיגי חסידות ברסלב לורטה בנדר – נוירופסיכיאטרית שפיתחה את מבחן בנדר סוון בנדר – כדורגלן גרמני לארס בנדר – כדורגלן גרמני מקומות: בנדר סרי בגוואן – עיר הבירה של ברוניי טיגינה (בנדר) - עיר במולדובה אחר: בנדר בנדינג רודריגז – דמות מסדרת האנימציה פיוצ'רמה דינמו בנדר – מועדון כדורגל מהעיר טיגינה (בנדר) במולדובה מבחן בנדר – מבחן פסיכולוגי ויזו-מוטורי משפחת בנדר – משפחה של רוצחים סדרתיים משנות ה-70 של המאה ה-19
סאנה נילסן

סאנה ויקטוריה נילסן (נולדה ב-27 בנובמבר 1984) היא זמרת ומנחת טלוויזיה שוודית. ייצגה את שוודיה באירוויזיון 2014 וסיימה במקום השלישי הכללי. נילסן נולדה וגדלה בעיירה Edenryd בעיריית ברומולה. הקריירה של נילסן התחילה במספר חיפושי כישרונות, הראשון היה ב-1992 באולופסרום. ב-1994 השתתפה בחיפוש כישרונות בקלינגינג וזכתה עם השיר " Can You Feel the Love Tonight". נילסן הופיעה עם להקת הריקודים מאטס אלמס בין 1995 ל-1996 בגיל אחת עשרה. בדצמבר 2001, נילסן השתתפה במסע חג המולד יחד עם כריסטר סיוגרן, סטן נילסון ושרלוט פרלי. ב-2002 יצאה לסיבוב הופעות עם רוג'ר פונטרה ובדצמבר אותה שנה השתתפה בקונצרט חג המולד עם קאלה מוראוס וטיטו בלטראן ב-2003 וגם ב-2004. נילסן החליטה לחזור לתחרות ב -2014, הפעם עם השיר " Undo ". היא התמודדה בחצי הגמר השני שנערך ב-8 בפברואר, בו העפילה לגמר, שנערך ב־Friends Arena, סטוקהולם ב-8 במרץ. היא זכתה בגמר וייצגה את שוודיה באירוויזיון 2014 בקופנהגן, דנמרק בחצי הגמר הראשון ב-6 במאי. נילסן הגיע לגמר. בגמר נילסן הגיעה למקום השלישי עם 218 נקודות. זה גם הציב את נילסן כזמרת השנייה עם הניקוד הגבוה ביותר עבור שוודיה באירוויזיון אחרי לורין ב-2012. Undo הפך לשיר הראשון של נילסן שהגיע למצעד 40 הסינגלים המובילים בבריטניה במקום 40 ב-29 בספטמבר 2014, נילסן הוכרז כמנחה של Melodifestivalen 2015 יחד עם הקומיקאי רובין פולסון סאנה חזרה לאירוויזיון בנסיעה לליסבון במאי 2018 כפרשן של רשת השידור השוודית הלאומית, Sveriges Television (SVT). מדיה וקבצים בנושא סאנה נילסן בוויקישיתוף סאנה נילסן, ברשת החברתית פייסבוק סאנה נילסן, ברשת החברתית אקס (טוויטר) סאנה נילסן, ברשת החברתית אינסטגרם סאנה נילסן, סרטונים בערוץ היוטיוב סאנה נילסן, במסד הנתונים הקולנועיים IMDb (באנגלית) סאנה נילסן, באתר אפל מיוזיק (באנגלית) סאנה נילסן, באתר ספוטיפיי סאנה נילסן, באתר סאונדקלאוד (באנגלית) סאנה נילסן, באתר Last.fm (באנגלית) סאנה נילסן, באתר AllMusic (באנגלית) סאנה נילסן, באתר MusicBrainz (באנגלית) סאנה נילסן, באתר דיזר סאנה נילסן, באתר Yandex.Music (ברוסית) סאנה נילסן, באתר Discogs (באנגלית) סאנה נילסן, באתר Songkick (באנגלית) סאנה נילסן, באתר Genius סאנה נילסן, באתר SecondHandSongs סאנה נילסן, באתר בילבורד (באנגלית) סאנה נילסן, באתר טיידל (באנגלית) סאנה נילסן, באתר אמזון מיוזיק
Uniq (פקודה)

uniq היא פקודת עזר במערכות הפעלה דמויות יוניקס, יוניקס ולינוקס שמקבלת טקסט (יכול להיות קובץ טקסט או קלט), מאחדת שורות סמוכות זהות ומוציאה את הטקסט שיצא כתוצאה מכך. הפקודה היא סוג של תוכנית סינון. בדרך כלל היא משמש לאחר הפקודה sort, כיוון שהיא מזהה רק שורות סמוכות. ניתן גם לחלץ רק את השורות הכפולות (בעזרת האפשרות -d ), או להוסיף את מספר המופעים של כל שורה (עם אפשרות -c ). לדוגמה, הפקודה הבאה מפרטת את השורות הייחודיות בקובץ, ממוינות לפי מספר הפעמים שכל אחת מהן מתרחשת: $ sort file | uniq -c | sort -n שימוש ב- uniq נפוץ בעת בניית pipeline-ים בסקריפטים. הפקודה הופיעה לראשונה בגרסה 3 של יוניקס, וכיום uniq זמינה במספר מערכות הפעלה שונות. הגרסה שקיימת היום בלינוקס נכתבה על ידי ריצ'רד סטולמן ודוד מקנזי. הפקודה זמינה כחבילה נפרדת עבור Microsoft Windows כחלק מפרויקט GnuWin32 ואוסף UnxUtils של כלי עזר נפוצים דמויי GNU Unix. M. Douglas McIlroy, A Research UNIX Reader: Annotated Excerpts from the Programmer’s Manual, 1971-1986 (באנגלית) uniq(1) — Linux manual page CoreUtils for Windows Native Win32 ports of some GNU utilities ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
איינזצגרופה H

איינזצגרופה H הייתה אחת מיחידות האיינזצגרופן, יחידות של האס אס שלקחו חלק פעיל בהשמדת יהדות אירופה. איינזצגרופה H הייתה יחידת מיוחדת של כ-700 חיילים שהוקמה בסוף חודש אוגוסט 1944 לשם השמדת שארית יהדות סלובקיה וכן מעצר של פעילי המרד הסלובקי שירדו למחתרת. במהלך שבעת חודשי קיומו שיתפה היחידה פעולה עם משמר הלינקה ויחד עצרו 18,937 אנשים, מתוכם 9,653 יהודים. 2,257 מהאסירים נרצחו על ידי אנשי איינזצגרופה והיתר גורשו למזרח למחנות ריכוז והשמדה. ערך מורחב – שואת יהודי סלובקיה ב 14 במרץ 1939 הוכרזה העצמאות של המדינה הסלובקית בחסות המשטר הנאצי. מדיניות הממשל כלפי היהודים הייתה חקיקת תקנות אנטישמיות ורדיפות. ב 26 במרץ 1942 החל השילוח של יהודי סלובקיה למחנות השמדה. עד 20 באוקטובר באותה השנה יצאו 57 טרנספורטים, ובהם קרוב ל־58,000 יהודים, כשני שלישים מיהדות סלובקיה. 19 רכבות נשלחו ישירות למחנה הריכוז אושוויץ ויעד יתרת המשלוחים היו גטאות מחוז לובלין (אחד מהם היה בקונסקובולה). ארבעת מחנות השמדה פעלו בשנת 1942 במחוז לובלין, בהם מצאו מותם רוב יהודי סלובקיה אשר לא היו כשירים לעבודה: טרבלינקה, בלזץ, סוביבור ומאידנק. עד קיץ 1944 המשלוחים פסקו והיהודים רוכזו בשלושה מחנות עבודה (סרד, ויהנה ונובאקי). ב 1944 החלה תסיסה בקרב מתנגדי משטר הבובות במדינה ואלו הכינו תשתית מחתרתית לקראת מרד. הנאצים שחשו כי אינם יכולים לסמוך על ממשל טיסו פלשו לסלובקיה ב 29 באוגוסט 1944 וכך התחיל המרד הסלובקי. במקביל הנאצים הבינו כי בעלות הברית מתקדמות במזרח ולכן רצו לגמור את השמדתם של כ 25,000 היהודים הנותרים בסלובקיה באמצעות שילוחם לאושוויץ. לשם כך הקימו את יחידת איינזצגרופה H. על היחידה הוטלה המשימה לסיים את הפתרון הסופי בסלובקיה. לשם כך החלו במבצעי מעצר נרחבים. היהודים שנעצרו נכלאו בבתי כלא מקומיים או נלקחו למשרד היחידה בבראטיסלבה ומשם למחנה הריכוז סרד לגירוש. במקרים רבים הרשויות סיפקו רשימות של היהודים. באותה העת היהודים כבר הבינו שהם מיועדים להשמדה ולכן התחבאו. היו מבין המקומיים שסייעו ליהודים אך גם רבים שהסגירו אותם. במעצר היהודים השתתפו גם אנשי משמר הלינקה. בעקבות תחילת המרד הגבירו אנשי האיינזצגרופה את אווירת הטרור בסלובקיה, ובסיוע משמר הלינקה, עצרו ורצחו אנשים שנחשדו לפרטיזנים. כמו כן הגבירו את הרציחות של היהודים וצוענים. בין היתר ביצעו את מעשי הטבח בקרמניצ'קה ובנמצקה. בסך הכל, לפי רישומים של אנשי היחידה, הם עצרו 18,937 אנשים מתוכם: 9,365 יהודים, 3,409 פרטיזנים (או חשודים כפרטיזנים), 2,186 אסירים פוליטיים, 714 חברי תנועת ההתנגדות, 172 צוענים ו 546 אחרים. 2,257 נרצחו לפני שילוחם למחנות. היחידה הצליחה לשים ידה גם על מנהיגי תנועת ההתנגדות, וביניהם יאן גוליאן ורודולף ויסט. לאחר שחרור סלובקיה בידי בעלות הברית, נמצאו 211 אתרי רצח המוני ובהם 5,304 קורבנות ירויים. כרבע מהקורבנות היו נשים וילדים. כ־90 כפרים הושמדו. מתוך קרוב ל 25,000 יהודים שהיו בסלובקיה בעת איינזצגרופה H החלו לפעול, קרוב ל 13,500 נעצרו, מרביתם גורשו למחנות השמדה שם נרצחו והיתר נרצחו בסלובקיה.
מטריצה יסודית

במתמטיקה, מטריצה יסודית (באנגלית: fundamental matrix) של מערכת של n {\displaystyle n} משוואות דיפרנציאליות רגילות ליניאריות והומוגניות x ′ ( t ) = A ( t ) x ( t ) {\displaystyle \mathbf {x} '(t)=A(t)\mathbf {x} (t)} , היא מטריצה של פונקציות Ψ ( t ) {\displaystyle \Psi (t)} שעמודותיה הן פתרונות בלתי תלויים ליניארית של המערכת. כל פתרון של המערכת יכול להיכתב כ־ x ( t ) = Ψ ( t ) c {\displaystyle \mathbf {x} (t)=\Psi (t)\mathbf {c} } , עבור וקטור קבוע כלשהו c {\displaystyle \mathbf {c} } (וקטור עמודה מסדר n {\displaystyle n} ). ניתן להראות שמטריצת הפונקציות Ψ {\displaystyle \Psi } היא מטריצה יסודית של x ′ ( t ) = A ( t ) x ( t ) {\displaystyle \mathbf {x} '(t)=A(t)\mathbf {x} (t)} אם ורק אם Ψ ′ ( t ) = A ( t ) Ψ ( t ) {\displaystyle \Psi '(t)=A(t)\Psi (t)} ו־ Ψ {\displaystyle \Psi } היא מטריצה הפיכה לכל t {\displaystyle t} . משוואה דיפרנציאלית ליניארית מערכת משוואות דיפרנציאליות רגילות נוסחת ליוביל (אנ') Somasundaram, D. (2001). "Fundamental Matrix and Its Properties". Ordinary Differential Equations: A First Course. Pangbourne: Alpha Science. pp. 233–240. ISBN 1-84265-069-6. Chi-Tsong Chen (1998). Linear System Theory and Design (3rd ed.). New York: Oxford University Press. ISBN 0-19-511777-8.
מחנה הריכוז סולדאו

מחנה הריכוז סולדאו שהוקם על ידי גרמניה הנאצית במלחמת העולם השנייה היה מחנה ריכוז לאסירים פולנים ויהודים. המחנה הוקם בדז'יאלדובו (אנ') (בגרמנית: Soldau), עיירה בצפון-מזרח פולין, שלאחר הפלישה הנאצית לפולין בספטמבר 1939 סופחה למחוז פרוסיה המזרחית. המחנה נוסד בצריף הצבא הפולני לשעבר על ידי הבריגדפיהרר אוטו רש ובאישורו של ריינהרד היידריך. האסירים הראשונים הובאו עד סוף ספטמבר 1939. הם היו מגיני הצבא הפולני של מבצר מודלין, שנאלצו להיכנע לצבא הנאצי בשל מחסור בתחמושת ובמזון. המחנה שימש מטרות שונות לאורך כל קיומו. האליטה האינטלקטואלית הפולנית, הכמרים והאסירים הפוליטיים, הוצאו שם להורג בחשאי, בנוסף ל-1,558 חולים מכל בתי החולים הפסיכיאטריים במחוז. המחנה שימש גם כמרכז מעבר לגירושים מפרוסיה המזרחית אל הגנרלגוברנמן ולעבודת כפייה לרייך. במקור נועד המחנה להיות זמני, עבור 1,000 האסירים הראשונים. אולם עד מהרה המחנה הפך לקבוע, עבור האזרחים שהובאו מרחבי זיכנאו הגרמנית החדשה. בין 10,000–13,000 אסירים מתו במחנה, מתוך סך של 30,000. לאחר המלחמה, שירות האיתור הבינלאומי (ITS) סיווג בתחילה את המחנה כמחנה השמדה, בשל המספר העצום של קורבנות. העיירה דזיאלדובו שכנה בחלק של פולין הכבושה שסופח לרייך השלישי. האסירים האזרחיים הראשונים הגיעו במשאיות וברכבות מהעיירות בגבול פולין-פרוסיה המזרחית, שגורשו מבתיהם על ידי הנאצים בניסיון לטהר אתנית את האזור מנוכחות מי שאינם גרמנים. כמו כן, המחנה ערך ניסויים מוקדמים בגז. בהתאם לתוכנית T4, חולי נפש בסנטוריות בפרוסיה המזרחית, כמו בית ההבראה הנפשי הפרובינציאלי קורטאו, נלקחו למחנה סולדאו. 1,558 חולים נרצחו על ידי הרברט לנגה באמצעות גז, מ-21 במאי עד 8 ביוני 1940. לנגה השתמש בניסיונו עם גזי פליטה שנרכשו בסולדאו בעת הקמת מחנה ההשמדה חלמנו לאחר מכן. במחנה לא היו צריפי שירותים, רק שני חורים באדמה עם לוחות מונחים על פני כל אחד מהם, בחוץ. בעקבות התנאים ההיגיינים הירודים, מגפת טיפוס פרצה במחנה והרגה שישה שומרים גרמנים לצד אסירים רבים. במהלך קיץ 1941 מחנה סולדאו אורגן מחדש כ"מחנה חינוך לעבודה". אסירי מחנה העבודה, שחולקו בין מחנות משנה נפרדים, עסקו בעבודות כפייה בחקלאות ובבנייה. המחנה נסגר בינואר 1945. על פי הערכות רשמיות פולניות, כ-13,000 אסירים מתוך 30,000 נספו במהלך פעילותו של מחנה הריכוז. ההרג ההמוני בוצע ביער ביאלוקי (Las Białucki) שהתפרס על פני כמה מאות דונם. הגישה אליו הייתה באמצעות כביש שנבנה על ידי האסירים עצמם. הקורבנות הובלו למקום ההוצאה להורג. היה שם צריף קטן לכיתת היורים של ה-SS שנבנה ביער יחד עם חמישה בורות גדולים בצד ימין של הכביש. מחקר מודרני מצביע על כך שמספר הקורבנות עשוי היה להיות גדול ממה שחשבו במקור, וייתכן שהגיע עד לכדי 20,000 איש. ביניהם היו לא רק פולנים ויהודים שנכלאו בסולדאו, אלא גם שבויים סובייטים ועוד. בסוף 1944 הובאו עשרות יהודים לשרוף גופות. כולם נטבחו לאחר מכן. בשנת 2019 התגלו 1.5 טון שרידים שרופים של אסירי המחנה שנרצחו ליד הכפר ביאלוטי (אנ'). עד יולי 2022 אותרו שני קברי אחים ביער ביאלוטי, שהכילו כ-17 טונות של אפר אנושי אשר הוערך כשייך לגופותיהם של 8,000 נפש, שרובם היו אסירים במחנה.
בארום

בארום (בנורווגית: Bærum) היא עיר במחוז אקשהוס שבנורווגיה, פרבר של אוסלו בחוף המערבי של העיר. בארום היא העירייה החמישית בגודלה בנורווגיה עם אוכלוסייה של 128,760 בני אדם (בכון ל-2021). בבארום מתגוררים בעלי ההכנסה הגבוהה ביותר לנפש בנורווגיה וקיים בה השיעור הגבוה ביותר של אנשים בעלי השכלה אוניברסיטאית. העיר נבחרה למקום המגורים הנורווגי הטוב ביותר בממשל ובשירותים ציבוריים לאזרחים. השם בארום (בנורדית עתיקה: Bergheimr) מורכב מ-berg, שפירושו "הר", ומ- heimr, שפירושו "חווה". זה כנראה מתייחס לחווה שנמצאת בבסיס ההר בקולסאס (אנ'). סמל העיר ניתן ב-9 בינואר 1976. הוא מציג כבשן סיד ישן בצבע כסף על רקע ירוק. הסיד היה היבט חשוב בכלכלה המקומית מימי הביניים ועד סביבות 1800. בעירייה עדיין קיימים כמה תנורי כבשן סיד מקוריים. האזור בו נמצאת העיר בארום היה אזור חקלאי פורה עוד בתקופת הברונזה, וקיימים בו מספר ממצאים ארכאולוגיים מתקופת הברזל. האזכור הראשון של השם הוא בסאגה של סבר, מלך נורווגיה משנת 1200 לערך. דרך הצליינים לטרונדהיים שהוקמה לאחר 1030 עברה דרך בארום, ויש עדויות לכך שכבשני סיד היו בשימוש באזור בשנת 850. במאה ה-17 התגלו עפרות ברזל בבארום והוקמו בעיר מפעלים. מפעלי נייר, מפעלי מסמרים, מנסרות, מפעלי זכוכית ומפעלי לבנים הוקמו באזור במאות הבאות. ברחבי האזור היו פרדסים, ששרידים מהם קיימים עד היום. מספר אמנים גרו בבארום, סביב בית הספר לאמנות בניהולו של יוהאן פרדריק אקרסברג בין האמנים שישבו בבארום היו כריסטיאן סקרדסויג, הרייט באקר, קיטי לנג שלן, ואוטו סינדינג. החל מאמצע המאה ה-20, הבסיס החקלאי של בארום פינה את מקומו בהדרגה לבנייה למגורים. ובכל זאת, רק שליש מהשטח, 64 קילומטרים רבועים (24.7 מילים רבועים), בנוי למגורים; למעלה ממחציתו הוא יער. כמעט 17 קילומטרים רבועים (6.6 מילים רבועים) הוא עדיין חקלאי. אירוויזיון 2010 התארח בבארום. ב-10 באוגוסט 2019, בוצע פיגוע ירי במסגד בבארום (אנ'). הערים התאומות של בארום הם: הפנרפיירדיר המנלינה טרטו אופסלה מבט על בארום מהולמנקולן באוסלו פרח מקומי גינה קהילתית המגדל של בית העירייה בבארום אתר האינטרנט הרשמי של בארום (בנורווגית ספרותית) מדיה וקבצים בנושא בארום בוויקישיתוף בארום, ברשת החברתית אקס (טוויטר) "Næringsliv". Sandvika: Bærum kommune. אורכב מ-המקור ב-5 ביוני 2011. {{cite web}}: (עזרה) "Norges beste sted" [Norway's best place]. Dagbladet. 9 בספטמבר 2011. ארכיון מ-12 במרץ 2012. נבדק ב-8 בינואר 2012. {{cite web}}: (עזרה) Thorsnæs, Geir. "Bærum". Store norske leksikon (בנורווגית). אורכב מ-המקור ב-18 בנובמבר 2012. נבדק ב-2 בינואר 2010. {{cite encyclopedia}}: (עזרה) Norske Kommunevåpen (1990). "Nye kommunevåbener i Norden". אורכב מ-המקור ב-15 ביולי 2007. נבדק ב-2008-12-18. {{cite web}}: (עזרה) Bakken, Tor Chr., ed. (2008). Asker og Bærum-leksikon (בנורווגית). Oslo: Kunnskapsforlaget. ISBN 978-82-573-1534-4. "Bærum i tall" (בנורווגית). Bærum kommune. אורכב מ-המקור ב-5 ביוני 2011. נבדק ב-2010-01-02. {{cite web}}: (עזרה)
Boe-CFT

Boe-CFT ‏(Boeing Crewed Flight Test) היא טיסת הניסוי המאוישת הראשונה של חללית הסטארליינר של בואינג כחלק מהתוכנית המאוישת המסחרית של נאס"א. הטיסה שוגרה ב-5 ביוני 2024 בשעה 14:52 על פי זמן אוניברסלי מתואם (UTC). הטיסה המאוישת הראשונה של הסטארליינר תוכננה במקור להמריא עוד בשנת 2017. לאחר דחיות חוזרות ונשנות הוחלט על 21 ביולי 2023 כאל תאריך היעד, אך באוגוסט 2023 הודיעה בואינג כי טיסת הניסוי תידחה לכל הפחות עד מרץ 2024 עקב בעיות עם מערכת המצנחים. המשימה כוללת שיגור של שני אסטרונאוטים של נאס"א אל תחנת החלל הבינלאומית למשימה בת כשבוע ימים, והחזרתם אל הארץ בנחיתה על אדמת ארצות הברית. לאור העיכובים בפיתוח והכשרת החללית, הוחלפו צוותי המשימה המתוכננים מספר פעמים. לבסוף, באוקטובר 2020 נבחר בארי וילמור כמפקד המשימה. ביוני 2022 נבחרה גם סוניטה ויליאמס. חללית הסטארליינר "קליפסו" שוגרה למסלול על גבי משגר האטלס 5 ב-5 ביוני 2024 בשעה 14:52 על פי זמן אוניברסלי מתואם (UTC) מכן השיגור LC-41, שבנמל החלל קייפ קנוורל. היה זה השיגור ה-100 של משגר האטלס 5. אף על פי שחללית הסטארליינר מיועדת לתמרן ולעגון בתחנת החלל הבינלאומית באופן אוטונומי ואוטומטי, ערכו צמד האסטרונאוטים בשעות שלאחר השיגור מספר תמרונים באופן ידני על מנת לבחון את תפקודם של מערכות החללית שמיועדות לשימוש עבור אסטרונאוטים בעת הצורך בלבד. בדרכה לתחנת החלל הבינלאומית, זיהה צוות הבקרה שעל הקרקע שתי דליפות של הליום במערכת ההנעה של החללית. צוות הבקרה השבית את שני מקורות הדליפה אשר גרמו להשבתה של 6 מתוך 28 המדחפים של מערכת ההנעה. עם זאת, הדליפות הוגדרו כמינוריות ולא השפיעו על המשך המשימה. בהתקרבותה של הסטארליינר אל תחנת החלל הבינלאומית, אירעה תקלה נוספת כאשר חמישה מדחפים של מערכת ההנעה הושבתו. האסטרונאוטים בלמו באופן ידני את התקרבותה של החללית לתחנה עד אשר צוות הבקרה הצליח להחזיר ארבעה מהמדחפים לפעילות. לבסוף, ב-6 ביוני בשעה 5:34 על פי זמן אוניברסלי מתואם (UTC), עגנה החללית במודול הרמוני שבתחנת החלל הבינלאומית 27 שעות לאחר השיגור ובאיחור של שעה מהתכנון המקורי עקב התקלות. עם סיום משימתם, תינתק החללית מתחנת החלל ותעשה את דרכה חזרה לכדור הארץ, כאשר תנחת באדמת דרום-מערב ארצות הברית. החללית תבצע נחיתה רכה בעזרת מצנחים בדאייה אל הקרקע במהירות של כ-6 קמ"ש ומעט לפני הנחיתה ייפתחו שש כריות אוויר גדולות. החללית שמשמשת עבור משימה זו היא סטארליינר "קליפסו" (או Spacecraft 3), אשר שימשה בעבר עבור טיסת הניסוי הלא מאוישת Boe-OFT. משימה זו היא הפעם הראשונה שמשגר מסוג אטלס 5 משגר חללית מאוישת. כמו כן, זאת הייתה הפעם הראשונה ששוגרה משימה מאוישת מנמל החלל קייפ קנוורל מאז משימת אפולו 7 באוקטובר 1968. מטרת המשימה המוצהרת של נאס"א ובואינג היא הוכחת יכולת של הסטארליינר להטיס בבטחה משימות מבצעיות מאוישות אל ומתחנת החלל הבינלאומית. התוכנית המאוישת המסחרית דרגון 2 SpaceX Demo-2, טיסת החלל המאוישת הראשונה בחללית הדרגון 2 של SpaceX מדיה וקבצים בנושא Boe-CFT בוויקישיתוף דף המשימה באתר הרשמי של נאס"א ינון בן שושן‏, הדרמה בחלל: נאס"א ובואינג ידעו לפני השיגור על התקלה שנעלה את האסטרונאוטים, באתר וואלה, 24 ביוני 2024 אבי בליזובסקי,"החללית המאוישת סטארליינר של בואינג המריאה לראשונה לתחנת החלל הבינלאומית", 5 ביוני 2024, הידען סטיבן סיסלוף,‏ "Boeing and SpaceX Selected to Build America’s New Crew Space Transportation System", ‏ 16 בספטמבר 2014, אתר נאס"א
הסכם טיגינה

הסכם טיגינה שכונה גם "האמנה בדבר ביטחון, ניהול וניצול כלכלי של החבל בין הדניסטר לבוג (טרנסניסטריה) ובין הבוג לדניפר (חבל בוג-דניפר)" נחתם בטיגינה, ב-30 באוגוסט 1941. ההסכם נדון והוסכם בין ה 28-30 באוגוסט בין השלטונות הרומנים ובין השלטונות הגרמנים. על ההסכם חתמו נציג המטכ"ל הרומני, גנרל ניקולאה טטרנו (Nicolae Tătăranu), ונציג הוורמכט, גנרל ארתור האופה (Arthur Hauffe). הסכם טיגינה סיכם את פרטי סמכויות ניהול החבל בידי הרומנים ואת זכויותיהם של הגרמנים בחבל זה. זאת לאחר הסיכום המוקדם יותר בין היטלר לבין יון אנטונסקו ולאחר הסכם טירספול(אנ') מ-19באוגוסט 1941 על העברת השטח שבין הנהרות בוג ודניסטר (טרנסניסטריה), שנכבש מברית המועצות במלחמת העולם השנייה, לשליטת המנהל הרומני, כדי שישמש כשטח ריכוז אליו יועברו על ידי הרומנים יהודי בסרביה ובוקובינה. על-פי ההסכם השטח הוא בשליטה רומנית, אבל הגרמנים לא ויתרו לחלוטין על האחיזה בו . ההסכם התיר נוכחות של יחידות גרמניות בטריטוריה הרומנית לשם ביצוע משימות מיוחדות וכל ימי המלחמה המשיכו הגרמנים להחזיק בטרנסניסטריה יחידות לוגיסטיות ומִנהליות . כך למשל הוצבו בו מִפקדות גרמניות סמוך לצומתי רכבת כדי לאבטח אותם וכדי לתאם העברת יחידות צבאיות, ציוד והספקה לחזית . כן הועמדו כמה יחידות צבא גרמניות לרשותו של ארגון טוט (Organisation Todt, OT) שהקים גשרים וסלל כבישים גם בטרנסניסטריה. הגבול הצפוני של טרנסניסטריה עליו לא הוסכם בהסכם טיגינה נחתם ב 3 בספטמבר 1941 כאשר היטלר פסק לטובת שליט רומניה אנטונסקו וקבע שהגבול יזוז צפונה ויכלול בתחום שליטתה של רומניה גם את אזורי ז'מרינקה וטולצ'ין עד מוגילב וצפונית לה. סיכום ראשוני ועקרוני לגבי ניהול חבל טרנסניסטריה הושג בין היטלר ואנטונסקו עוד בטרם נועדו נציגי שני הצבאות לדון בפרטי הגבולות והסמכויות בחבל זה והסמוכים לו. כבר בראשית אוגוסט הודיע אנטונסקו בפקודה לצבאו, שהוא מקבל על עצמו את ניהול טרנסניסטריה. קודם להסכם טיגינה, נחתם ב-19 באוגוסט 1941 הסכם טירספול שבאמצעותו קיבלה רומניה את האזור. ביום חתימת הסכם טירספול מינה אנטונסקו את גאורגה אלקסיאנו כמושל טרנסניסטריה. סעיף 7 בהסכם דן בגורלם של היהודים במחנות ובגטאות בבסרביה ובבוקובינה ושל היהודים המקומיים בטרנסניסטריה. הוא פוסק שיש לרכזם במחנות עבודה ולנצל אותם לעבודה. על הסכם טיגינה במאמר "מסעות הרצח ההמוני של הרומנים בטרנסניסטריה, 1941-1942", מאת ז'אן אנצ'ל, באתר יד ושם ז'אן אנצ'ל, תולדות השואה רומניה, עמ' 586-589, 758-759 שרה רוזן, על הסכם טיגינה בספר "בחבל ארץ נידח : היהודים בגטאות צפון טרנסניסטריה, 1941 - 1944", באתר kotar.cet.ac.il אביגדור שחן, בכפור הלוהט, עמ' 107 (רקע להסכם טיגינה), 135 (סיכום וחתימת הסכם טיגינה וקביעת הגבול הצפוני) Adina Babes, Alexandru Florian, תחילת המלחמה במזרח וזירוז הגישות נגד האוכלוסייה היהודית, באתר ResearchGate, ‏2014 Orders and instructions given by Antonescu, the Prime Minister of Romania and Alexianu, the governor of Transnistria, 1941, @yadvashem (באנגלית) ערך זה הוא קצרמר בנושא השואה ובנושא אמנות והסכמים. אתם מוזמנים לתרום לוויקיפדיה ולהרחיב אותו.
ג'ורג' שייפר

ג'ורג' פרדריק שייפר (באנגלית: George Frederick Shafer;‏ 23 בנובמבר 1888 – 13 באוגוסט 1948) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כתובע הכללי ה-13 של מדינתו בשנים 1923–1928, וכמושל דקוטה הצפונית ה-16 בשנים 1929–1932. ג'ורג' שייפר נולד בעיר מנדאן שבטריטוריית דקוטה (כיום בתחומי דקוטה הצפונית). הוא התחנך בבתי הספר הציבוריים שבעירו, ולמד באוניברסיטת דקוטה הצפונית. ב-1915 הוא נשא לאישה את פרנסס קלוג, ולשניים נולדו שלושה בנים ובת אחת. שייפר שאף לקריירה פוליטית ונבחר כפרקליט המדינה במחוז מקנזי, תפקיד בו הוא שימש בשנים 1915–1919. בשנים 1921–1923 הוא שימש כעוזר התובע הכללי של דקוטה הצפונית ובשנים 1923–1929 כתובע הכללי. ב-1928 הוא ניצח בבחירות למשרת מושל דקוטה הצפונית את המושל המכהן וולטר מדוק. הוא כיהן כמושל מ-9 בינואר 1929 ועד 31 בדצמבר 1932. במהלך תקופת כהונתו התרחשו אירועים בולטים רבים בתולדות המדינה. הבעיות החמורות ביותר שאיתם התמודדה המדינה במהלך תקופת ממשלו היו בצורת וירידות מחירי התוצרת החקלאית. לזכותו נזקפה העובדה שמסוף הדגנים המדינתי רשם רווחים נעים בניהולו, זאת על אף התנאים האקלימיים והמצב הכלכלי. ב-1930 עלה באש בניין הקפיטול המדינתי (והקפיטול של הטריטוריה לשעבר). הוקמה ועדה לפיקוח על תכנון ובניית בניין חדש, ושייפר השתתף בטקס הנחת אבן הפינה ב-1932. ב-1932, לאחר שנוצח בבחירות המקדימות של המפלגה הרפובליקנית לסנאט של ארצות הברית על ידי הסנאטור המכהן ג'רלד ניי, פרש שייפר מהחיים הפוליטיים. ג'ורג' שייפר נפטר בביסמרק, בירת דקוטה הצפונית, ב-13 באוגוסט 1948, בגיל 59. הוא נטמן בבית הקברות סנט מרי שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1180. ג'ורג' שייפר באתר אגודת המושלים הלאומית (באנגלית) ג'ורג' שייפר באתר The Political Graveyard (באנגלית) ג'ורג' שייפר, באתר "Find a Grave" (באנגלית)
אבר (פירושונים)

האם התכוונתם ל... איבר – קבוצת רקמות היוצרות מבנה המותאם לביצוע תפקיד מסוים אבר – מילה נרדפת לעופרת אישים: אנטל אבר – סופר כלכלי ופוליטיקאי יהודי-הונגרי ארנה אבר – אגרונום יהודי-הונגרי אריק אבר – משורר ישראלי לאסלו אבר – היסטוריון יהודי-הונגרי האבר עבר (פירושונים)
עדי אסולין

עדי אסולין היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023. עדי אסולין גדלה בראשון לציון. עדי אסולין שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא הילה לוי. המאמן שלה ושל שותפתה הוא אלדד גינוסר. זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו. זכייה אחת באליפות העולם לזוגות נשים בשנת 2016 בורוצלב בפולין ביחד עם הילה לוי. זכייה אחת באליפות אירופה לזוגות נשים בבודפשט. ביחד עם הילה לוי בשנת 2016. מקום שלישי באליפות אירופה לנבחרות נשים בשנת 2022 באיי מדיירה בפורטוגל. זכייה אחת באליפות אירופה כשחקנית נבחרת ישראל לזוגות מעורבים בהרנינג בדנמרק בשנת 2024. השותף שלה בתחרות רון פכטמן. פעמיים זכתה במקום שני (מדליית כסף) כשחקנית נבחרת ישראל עד גיל 21 באליפות אירופה שנערכה בפולין בשנת 2013. וכשחקנית נבחרת ישראל עד גיל 21 באליפות אירופה שנערכה בבראשוב ברומניה בשנת 2009. מקום שני באליפות אירופה לזוגות מעורבים לצעירים בשנת 2014 ביחד עם מושיקו מיוחס. פעם אחת זכתה באליפת ישראל חזוגות צעירים עד גיל 26 בשנת 2017 ביחד עם הילה לוי. אירינה לויטינה דנה טל הילה לוי הלן סובל סמית' מיגרי צור-קמפינלה נגה טל ריקסי מרקוס עדי אסולין, ברשת החברתית פייסבוק ראיון ברדיו כאן 11 עם עדי אסולין, ערוץ היוטיוב של ההתאגדות הישראלית לברידג' Adi ASULIN, WBF 46th World Team C , WBF 2016 World Bridge Games, WBF היכל התהילה, התאגדות ישראלית לברידג' 2022 55th European Teams Championships, Euro Bridge 2024 56th European Mixed Teams Championships, Euro Bridge 2013 24th European Youngsters Teams Championships, Euro Bridge 2009 22th European Youngsters Teams Championships, Euro Bridge Adi ASULIN, WBF